สวัสดีค่ะตอนนี้ดีฉันกลุ้มใจมากคะ่ประจำเดือนหมดไปแล้วหลายวันแต่ทำไมมีเลือดออกมาอีกจะอันตรายหรือเปล่าค่ะ
สวัสดีค่ะ หากประจำเดือนหมดไปหลายวันแล้วมีเลือดออกมาอีก อาจเกิดจาก1. เลือดออกช่วงไข่ตก หากเลือดที่ออกอยู่ในช่วงกลางของรอบเดือน มีปริมาณไม่มาก และออกเพียงแค่ 1 วัน ก็อาจเป็นเลือดออกช่วงไข่ตกได้2. มีการอักเสบติดเชื้อในโพรงมดลูก แต่มักมีอาการตกขาวที่ผิดปกติ และปวดท้องน้อยร่วมด้วย รวมถึงอาการเจ็บท้องน้อยเวลามีเพศสัมพันธ์ ปัสสาวะผิดปกติ มีไข้3. ผลจากการใช้ยาฮอร์โมนต่างๆ เช่น ยาเม็ดคุมกำเนิด ยาสตรี สมุนไพร อาหารเสริมต่างๆ รวมถึงยาบางอย่าง เช่น ยาป้องกันการแข็งตัวของเลือด ยาต้านเศร้า เป็นต้น4.การทำงานผลิตฮอรโมนของรังไข่ผิดปกติ เช่น ภาวะที่มีถุงน้ำในรังไข่หลายใบ (PCOS) แต่มักมีประจำเดือนที่ผิดปกติมาก่อน โดยเฉพาะอาการมีระยะห่างระหว่างรอบประจำเดือนที่มากกว่าปกติ5. มีความผิดปกติที่มดลูกและรังไข่ เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งรังไข่ มะเร็งปากมดลูก เป็นต้น6. ภาวะแทรกซ้อนจากการตั้งครรภ์ หากที่ผ่านมา ประจำเดือนมาไม่สม่ำเสมอ ก็อาจเป็นเลือดที่เกิดจากการตั้งครรภ์ได้ เช่น มีแท้งคุกคาม เป้นต้น แต่มักจะมีอาการปวดท้องน้อยร่วมด้วยหากเลือดดังกล่าวมีปริมาณไม่มาก และเป็นเพียงแค่ 1-2 วัน ไม่มีปวดท้องน้อย ไม่มีตกขาว ก็น่าจะออกในช่วงไข่ตกได้ ไม่จำเป็นต้องทำอะไร แต่หากเลือดที่ออกมีปริมาณมาก ออกนานเกิน 2 วัน หรือมาแบบกะปริดกะปรอยเรื่อยๆ หรือมีปวดท้องน้อย มีตกขาวที่ผิดปกติ ควรไปพบแพทย์เพื่อตรวจหาสาเหตุค่ะ